
	讜讗讞转 诇砖讻转 讘讬转 讛诪讜拽讚. 驻专''讞 讚砖谞讬 讘讬转 讛诪讜拽讚 讛讬讜 诇讬讟讜诇 诪讛诐 讗砖 诇爪讜专讱 讛诪讝讘讞 砖诪爪讜讛 诇讛讘讬讗 诪谉 讛讛讚讬讜讟 砖砖谞讬诐 讛讬讜 砖讗诐 讬讻讘讛 讛讗讞讚 讬讘讬讗讜 诪谉 讛砖谞讬 讜讗祝 注诇 讙讘 讚讗讻转讬 讛讜讗讬 诪注专讻讛 诇拽讬讜诐 讛讗砖 诇拽诪谉 讘住''驻 讟专祝 讘拽诇驻讬 (讚祝 诪讛.) 砖诪讗 砖诇砖转谉 讛讬讜 爪专讬讻讜转 诇拽讬讜诐 讛讗砖 砖讗诐 讬讻讘讛 讛讗砖 诪砖谞讬 讘转讬 讛诪讜拽讚 讬拽讞讜 诪谉 讛诪注专讻讛 讛注砖讜讬讛 诇讻讱 讜讻驻讬专讜砖讜 诪砖诪注 讘驻''拽 讚砖讘转 (讚祝 讻.) 讜诪讗讞讬讝讬谉 讛讗讜专 讘诪讚讜专转 讘讬转 讛诪讜拽讚 诪讗讬 讟注诪讗 讘讻诇 诪讜砖讘讜转讬讻诐 讗讬 讗转讛 诪讘注讬专 讗讘诇 讗转讛 诪讘注讬专 讘诪讚讜专转 讘讬转 讛诪讜拽讚 诪砖诪注 讚诇驻讬 砖讛讜讗 爪讜专讱 讛诪讝讘讞 讬讻讜诇 诇讛讘注讬专 讘砖讘转 讜专砖''讬 驻讬专砖 诇驻讬 砖讛讻讛谞讬诐 讛讜诇讻讬诐 讬讞驻讬诐 讚讘注讬谞谉 砖诇讗 讬讛讗 讚讘专 讞讜爪抓 讘讬谞讜 诇专爪驻讛 讻讚讗讬转讗 讘驻''讘 讚讝讘讞讬诐 (讚祝 讻讚.) 讛讬讜 砖谞讬 讘转讬 讛诪讜拽讚 讜讗砖 砖诇 诪注专讻讛 诇拽讬讜诐 讛讗砖 讜爪专讬讱 诇讜诪专 诇驻讬专讜砖讜 讚讛转讬专讜 诇讛讘注讬专 讛讗砖 讘诪讚讜专转 讘讬转 讛诪讜拽讚 讗注''讙 讚诇讗 讛讜讛 爪讜专讱 诪讝讘讞 讻讬讜谉 讚讘注讝专讛 讛讜讗 诇讗 拽专讬谞谉 讘讬讛 讘讻诇 诪讜砖讘讜转讬讻诐: 讗诪专 诇讛诐 讛诪诪讜谞讛. 讛讻讗 讜诇拽诪谉 讘专讬砖 驻''讙 (讚祝 讻讞.) 讗诪专 诇讛诐 讛诪诪讜谞讛 爪讗讜 讜专讗讜 讗诐 讛讙讬注 讝诪谉 砖讞讬讟讛 驻讬专砖 专砖''讬 讛住讙谉 讜诇讬转讗 讚讘讬专讜砖诇诪讬 讞砖讬讘 讛' 讚讘专讬诐 砖讛住讙谉 诪砖诪砖 讗讬砖讬 讻''讙 讛讙讘讛 讬诪讬谞讱 诇拽诪谉 讘驻专拽 讟专祝 讘拽诇驻讬 (讚祝 诇讟.) 讛住讙谉 讘讬诪讬谞讜 讜专讗砖 讘讬转 讗讘 讘砖诪讗诇讜 讘驻' 讻''讙 (住谞讛讚专讬谉 讚祝 讬讟.) 讜讛谞讬祝 讛住讙谉 讘住讜讚专讬谉 讚住讜祝 诪住讻转 转诪讬讚 (讚祝 诇讙:) 讜讛住讙谉 讘讬诪讬谞讜 讜讛注诇讛讜 讘讛讛讬讗 驻讬专拽讗 谞诪讬 诇讗 讛讬讛 讻讛''讙 诪转诪谞讛 注讚 砖谞注砖讛 住讙谉 讜诇讗 拽讗 讞砖讬讘 诇讛讗 讘讛讚讬讬讛讜 讗诇诪讗 诪诪讜谞讛 诇讗讜 住讙谉 讛讜讗: 谞讬转讬讘 讚专讜诪讬转 诪讝专讞讬转. 讚讜诪讬讗 讚讞讟讗转 讚讻砖注诇讛 讘讻讘砖 讘讗 诇讜 诇拽专谉 讚专讜诪讬转 诪讝专讞讬转 转讞诇讛 讜诇讗 讛讜讛 诪爪讬 诇砖谞讜讬讬 讻讬讜谉 讚注讜诇讛 谞砖讞讟转 讘爪驻讜谉 讜拽讬讘讜诇 讚诪讛 讘爪驻讜谉 讬讛讬讘 诪讝专讞讬转 爪驻讜谞讬转 讚驻讙注 讘讬讛 讘专讬砖讗 砖讛讜讗 住诪讜讱 诇讜 讬讜转专 诪诇拽专谉 诪讝专讞讬转 讚专讜诪讬转 讞讚讗 讚讗讚专讘讛 讻讬讜谉 讚讻诇 驻讜谞讜转 讚专讱 讬诪讬谉 谞诪爪讗 讻讬 拽讗讬 讘爪驻讜谉 讜驻谞讬讜 诇诪讝讘讞 讜诪拽讬祝 讚专讱 讬诪讬谉 驻讙注 讘拽专谉 讚专讜诪讬转 诪讝专讞讬转 讘专讬砖讗 讜注讜讚 讛讗诪转 诪砖讬讘 诇讜 诇拽专谉 讚专讜诪讬转 诪讝专讞讬转 诇讗 讛讬讛 诇讜 讬住讜讚: 谞讬转讬讘 讘专讬砖讗 诪注专讘讬转 讚专讜诪讬转. 讚讻讬讜谉 讚讘注讬讗 诪注砖讛 讞讟讗转 谞讛讬 讚诇讗 诪爪讬 诇诪讬转讘 讚专讜诪讬转 诪讝专讞讬转 讻讞讟讗转 诪砖讜诐 讚注讜诇讛 讟注讜谞讛 讬住讜讚 诪''诪 谞讬转讬讘 讘专讬砖讗 诪注专讘讬转 讚专讜诪讬转 砖讛讬讗 拽专谉 讛住诪讜讻讛 诇讻讘砖 砖讛讬讛 讘讚专讜诐 砖讛讬讛 注讜诇讛 讘讜 诇转转 诪转谞讜转 讚讞讟讗转 讜拽专讜讘讛 诇讜 讟驻讬 诪诪讝专讞讬转 爪驻讜谞讬转 讜诪砖谞讬 讻讬讜谉 讚讗诪专 诪专 讻诇 驻讜谞讜转 讻讜' 讜讗祝 注诇 讙讘 讚讗讬 砖讞讬讟 注诇 讬专讱 讛诪讝讘讞 爪驻讜谞讛 驻讙注 讘专讬砖讗 讚专讱 讬诪讬谉 诇拽专谉 诪注专讘讬转 讚专讜诪讬转 诪拽诪讬 拽专谉 诪讝专讞讬转 爪驻讜谞讬转 住''诇 诇专讘讬 砖诪注讜谉 讗讬砖 讛诪爪驻讛 讻诪讗谉 讚讗诪专 讚讻诇 讞爪讬 讛注讝专讛 注讚 讛驻转讞 讛讜讬讗 爪驻讜谉 讜讛讬讛 砖讜讞讟 诇讛诇谉 诪谉 讛诪讝讘讞 讻谞讙讚 讛驻转讞 讜讻讬 诪拽讬祝 转讜 讚专讱 讬诪讬谉 驻讙注 诪讬讚 讘拽专谉 诪讝专讞讬转 爪驻讜谞讬转 砖讛讬讗 拽专讜讘讛 诇拽专谉 诪讝专讞讬转 讚专讜诪讬转 砖讛讬讗 拽专谉 砖谞讜转谞讬谉 讘讛 转讞诇讛 诪转谞讜转 讞讟讗转 讟驻讬 诪诇拽专谉 诪注专讘讬转 讚专讜诪讬转 讜谞讬讞讗 谞诪讬 讚谞拽讟 讚专讱 讬诪讬谉 诇诪讝专讞:




专讘讬谞讜 讞谞谞讗诇

讻讚转谞谉 讘诪讚讜转 驻' 讙' 讜讞讜讟 砖诇 住讬拽专讗 讞讜讙专讜 讘讗诪爪注 诇讛讘讚讬诇 讘讬谉 讚诪讬诐 讛注诇讬讜谞讬诐 诇讚诪讬诐 讛转讞转讜谞讬诐. 



注讜诇转 讛转诪讬讚 讻诇 讚诪讬讛 诇诪讟讛 讛讬讜 谞讝专拽讬诐. 讻讬 诇讗 诪爪讗谞讜 讚诪讬 讘讛诪讛 讗讞转 讞爪讬讬诐 诇诪讟讛 讜讞爪讬讬诐 诇诪注诇讛 (讜诪拽爪转诐 诇诪讟讛 诇讗 诪爪讗谞讜). 讜讗拽砖讬谞谉 讜讛转谞谉 讛讝讛 诪诪谞讜 诪讚诐 讛驻专 讜讻谉 诪讚诐 讛砖注讬专 讗讞转 诇诪注诇讛 讜砖讘注 诇诪讟讛 讻诪爪诇讬祝 讛谞讛 诇诪注诇讛 讜诇诪讟讛. 讜砖谞讬谞谉 讛讗"专 讬讛讜讚讛 讘驻' 讛讜爪讬讗讜 [诇讜] 讗转 讛讻祝 诪讗讬 讻诪爪诇讬祝 讘诪谞讙讚谞讗 驻讬' 讻诪讻讛 砖诪注诇讛 讬讚讜 讜诪讜专讬讚讛 讜讻诇 讛讻讗讛 讘诪拽讜诐 讗讞讚 讛讬讗. 讜驻讬专砖谞讜讛 讘讗转专讬讛. 讗讬谞讬 讜讛转谞谉 讘驻' 讛讜爪讬讗讜 诇讜 讗转 讛讻祝 讗讞专 砖讛讝讛 诇诪注诇讛 讘拽专谞讜转 诪讝讘讞 讛讝讛讘 讜讞讝专 讜讛讝讛 注诇 讟讛专讜 砖诇 诪讝讘讞 讝' 驻注诪讬诐 诪讗讬 诇讗讜 讘讞爪讬讜 砖诇 诪讝讘讞 讻诪讜 砖拽讜专讬谉 讘谞讬 讗讚诐 讞爪讬讜 砖诇 讬讜诐 讟讬讛专讗 讻讱 拽讜专讬谉 讞爪讬讜 砖诇 诪讝讘讞 讟讬讛专讜 讛谞讛 诪讚诐 讗讞讚 谞讜转谉 诇诪注诇讛 讘拽专谞讜转 诇诪讟讛 讘讞爪讬讜. 讜砖谞讬 诇讗 讟讛专讜 讙讬诇讜讬讜 讛讜讗 讻诇讜诪专 诪拽讜诐 谞拽讬 砖谞专讗讛 讜谞转讙诇讛 讝讛讘讜 讜讛讜讗 诪拽讜诐 砖讗讬谉 砖诐 讟讬讘讜诇 拽讟专转 讻诪讜 讛砖诪讬诐 讛谞拽讬讬诐 砖讗讬谉 讘讛谉 注讘讬诐 谞拽专讗讬谉 讟讛讜专讬诐 讻讚讻转讬' 讜讻注爪诐 讛砖诪讬诐 诇讟讜讛专. 讜讛讗讬讻讗 砖讬专讬诐 砖讛谉 诇诪讟讛 讻诇讜诪专 谞砖驻讻讬谉 注诇 讛讬住讜讚. 讜砖谞讬谞谉 砖讬专讬诐 诇讗 诪注讻讘讬 讻诇讜诪专 讗驻讬诇讜 讗讬谞谉 谞砖驻讻讬谉 注诇 讛讬住讜讚 谞砖诇诪讛 讛注讘讜讚讛 讜讻讬讜谉 讚诇讗 诪注讻讘讬 砖驻讬讻转谉 注诇 讛讬住讜讚 讜诇讗 讻诇讜诐 讛讬讗. 讜讛讗讬讻讗 砖讬专讬诐 砖诇 讚诐 讛驻专 讜砖诇 讚诐 讛砖注讬专 讛谞讬转谉 讘驻谞讬诐 讚诪注讻讘讬 讜诪驻讜专砖 讘驻' 讛讜爪讬讗讜 诇讜 讗转 讛讻祝 [讚祝 住 注"讘] 讜讘讝讘讞讬诐 砖讛讬讗 砖讞讬讟转 拽讚砖讬诐 讘住讜祝 讛砖讜讞讟 [讜讛诪注诇讛 讚祝 拽讬"讗] 讜诪砖谞讛 讘讞讚 诪拽讜诐 讗诪专讬谞谉 诇讗 诪爪讗谞讜 讚诪讬诐 讞爪讬讬诐 诇诪注诇讛 讜讞爪讬讬诐 诇诪讟讛 讗讘诇 讻谞驻讬讬诐 讜讘讞讜抓 诇讗. 讜诇诪讛 诪拽讚讬诐 讜诪讝讛 讗讞转 砖讛讬讗 砖转讬诐 讻讚讬谉 讛注讜诇讛 讜讗讞"讻 诪讝讛 砖转讬诐 砖讛谉 砖转讬诐 讻诪注砖讛 讞讟讗转 诪驻谞讬 砖讛讝讘讞 注讜诇讛 诇驻讬讻讱 诪拽讚讬诐 诪爪讜转讜. 讜讛专讬 讗谞讜 诪驻专砖讬诐 砖转讬 讛拽讜砖讬讜转 讻讗讞转 诇诪讛 诪讝讬谉 讘拽专谉 诪讝专讞讬转 爪驻讜谞讬转 讛讬讛 诇讜 诇讛讝讜转 讘转讞诇讛 讘拽专谉 讚专讜诪讬转 诪讝专讞讬转 诪砖讜诐 讚讻讚 住诇讬拽 讘讻讘砖 讜驻讜谞讛 讚专讱 讬诪讬谉 诇诪讝专讞 讘讛讛讬讗 拽专谉 驻讙注 讘专讬砖讗 讜诪砖谞讬 讗诪讗讬 诇讗 诪讚讬 讘拽专谉 讚专讜诪讬转 诪讝专讞讬转 诪砖讜诐 讚注讜诇讛 讟注讜谞讛 讬住讜讚 讜拽专谉 讚专讜诪讬转 诪讝专讞讬转 诇讗 讛讜讬讗 讬住讜讚 讜讗诐 讬转讞讬诇 讘拽专谉 讚专讜诪讬转 诪讝专讞讬转 爪专讬讱 诇讛砖诇讬诐 爪驻讜谞讛 诪注专讘讛 讜诇讗 讛讬讜 讛讚诪讬诐 谞砖驻讻讬谉 注诇 讬住讜讚 讗诇讗 讘拽专谉 诪注专讘讬转 讚专讜诪讬转. 讚转谞谉 讘诪讚讜转 驻' 讙' 讜讛讬住讜讚 讛讬讛 诪讛诇讱 注诇 驻谞讬 讻诇 讛爪驻讜谉 讜注诇 驻谞讬 讛诪注专讘 讜讗讜讻诇 讘讚专讜诐 讗诪讛 讗讞转 讜讘诪讝专讞 讗讞转 讜讘拽专谉 诪注专讘讬转 讚专讜诪讬转 讛讬讜 讘' 谞拽讘讬谉 讻诪讬谉 讘' 讞讜讟诪讬谉 讚拽讬谉 砖讛讚诪讬诐 谞讬转谞讬谉 注诇 讬住讜讚 诪注专讘讬 讜注诇 讬住讜讚 讚专讜诪讬 讻讜'. 讜讻讘砖 讛诪讝讘讞 讛讬讛 诇讚专讜诐 讛诪讝讘讞 讚转谞谉 讛讬讛 诇讚专讜诪讜 砖诇 诪讝讘讞 [诇"讘] 讗诪讛 注诇 专讞讘 讬"讜 讗诪讛 讜讻砖注讜诇讛 诪谉 讛讻讘砖 诇诪讝讘讞 讜驻讜谞讛 讚专讱 讬诪讬谞讜 诇诪讝专讞 讘专讬砖讗 驻讙注 讘拽专谉 讚专讜诪讬转 诪讝专讞讬转 [讜砖诐] 诇讗 讬讻讜诇 诇讛讝讜转 讘讜 讚讛讗 诇讬转 诇讬讛 讬住讜讚 讻讚讗诪专讬谞谉 讜讻讬讜谉 讚注讘专 诇讬讛 讻讬 驻讙注 讘专讬砖讗 讘拽专谉 诪讝专讞讬转 爪驻讜谞讬转 驻讙注 讜讗讬谉 诪注讘讬专讬谉 注诇 讛诪爪讜转 讛讬诇讻讱 诪讝讛 注诇讬讜 讻讜'. 



转谞谉 讛转诐 讘转诪讬讚 驻"讙 讗诪专 诇讛谉 爪讗讜 讜讛讘讬讗讜 讟诇讛 诪诇砖讻转 讛讟诇讗讬诐. 讜讛专讬 诇砖讻转 讛讟诇讗讬诐 讛讬转讛 讘诪拽爪讜注 爪驻讜谞讬转 诪注专讘讬转 讜讚' 诇砖讻讜转 讛讬讜 砖诐. 讗讞转 诇砖讻转 讛讟诇讗讬诐 讜讗讞转 诇砖讻转 讛讞讜转诪讜转. 讻讚转谞谉 讚' 讞讜转诪讜转 讛讬讜 讘诪拽讚砖. 讜讗讞转 诇砖讻转 讛诪讜拽讚 讜讘讬转 讛诪讜拽讚 讝讛 讛讬讛 讻讬驻讛 讜诇诪讛 谞拽专讗 讘讬转 讛诪讜拽讚 砖诇讗 讛讬转讛 讗砖 讻讘讛 讘讜 诇注讜诇诐. 讜诪砖诐 讛讬讜 谞讜讟诇讬谉 讛讗砖 讜讗讞转 诇砖讻转 [注讜砖讬谉 讘讛] 诇讞诐 讛驻谞讬诐.





专讬讟讘"讗

讜拽专谉 讚专讜诪讬转 诪讝专讞讬转 诇讗 讛讜讛 诇讛 讬住讜讚. 驻专砖状讬 讝状诇 讻讬 讻诇 专讜讞 诪讝专讞讬 讛讬讛 讘诇讗 讬住讜讚 讞讜抓 诪讗诪讛 讗讞转 住诪讜讱 诇拽专谉 爪驻讜谞讬 讜讗讞专讬诐 诪谉 讛讙讗讜壮 讝状诇 驻讬专砖讜 讻讬 诇讻诇 讛讬壮 讬住讜讚 讞讜抓 诪拽专谉 诪讝专讞讬壮 讚专讜诪讬壮 诪诪砖 讗诪讛 诪讻讗谉 讜讗诪讛 诪讻讗谉 讜讚讘专讬 专砖状讬 讝状诇 注讬拽专 讜讻谉 诪讜讻讞 讘讝讘讞讬诐.



讙状讛 讻诇 驻讬谞讜转 砖讗转讛 驻讜谞讛 诇讗 讬讛讜 讗诇讗 讚专讱 讬诪讬谉 诇诪讝专讞. 驻专砖状讬 讝状诇 讚诇讗 讙专住讬壮 讛讻讗 诇诪讝专讞 讚讛讘讗 诪诪讝专讞 讛讜讗 讘讗 讜讛讜诇讱 讚专讱 讬诪讬谉 诇爪驻讜谉 讜诇讗 谞讗诪专 讻讗谉 讗诇讗 诇注谞讬谉 砖讻砖注讜诇讛 诪谉 讛讻讘砖 诇诪讝讘讞 砖讬诇讱 讚专讱 讬诪讬谞讜 诇诪讝专讞 讜讻讚驻专讬壮 讘诪住讻转 住讜讻讛 讜讘讗砖讙专转 诇讬砖谉 讚讛转诐 讛讻讗 谞拽讟 诇诪讝专讞:



讚讬诇诪讗 讘讞讟讗转 讛讜讗 讚讗诪专 专讞诪谞讗 砖讬注讘讬讚 诪注砖讛 注讜诇讛. 驻讬壮 讚讙讝专转 讛讻转讜讘 讛讜讗 讘讞讟讗转 专讗砖 讞讚砖 砖讬注砖讛 讘拽专谉 诪注专讘讬转 讚专讜诪讬转 诪转谞讛 讗讞转 砖讛讬讗 砖转讬诐 讻讚讬谉 注讜诇讛 讜驻专拽讬壮 讚讻讬讜谉 讚讻转讬讘 诇讞讟讗转 诇讛壮 注诇 注讜诇转 诇讬砖谞讗 讚注诇 注讜诇转 诪砖诪注 讚诪注砖讛 讞讟讗转 诇讬砖讚讬 注诇 注讜诇转 讛转诪讬讚:



转谞谉 讛转诐 讘诪住讻转 转诪讬讚 讗诪专 诇讛诐 讛诪诪讜谞讛 讜讻讜壮 讜讛诇讗 诇砖讻转 讟诇讗讬诐 讛讬转讛 讜讻讜壮 讻讱 讛讙专住壮 讘诪拽爪转 讛住驻专讬诐 讜讬砖 讙讜专住讬壮 讜讛专讬 诇砖讻转 讜讻讜壮 讜讛讻诇 注谞讬谉 讗讞讚 讻讬 诇砖讜谉 讜讛诇讗 讻诪讜 讜讛专讬 讜讻转讬讘 讛诇讗 讛讬讗 讘专讘转 讘谞讬 注诪讜谉 讜讗讞专讬谞讬 讟讜讘讗 讜讻谉 驻专砖状讬 讝状诇:



讛讬转讛 讘诪拽爪讜注 爪驻讜谞讬转 诪注专讘讬转. 驻讬壮 讘诪拽爪讜注 爪驻讜谞讬转 诪注专讘讬转 砖诇 诇砖讻讛 讙讚讜诇讛 讛谞拽专讗壮 诇砖讻转 讘讬转 讛诪讜拽讚 讜讛讬讗 诪爪讚 讛注讝专讛 砖诇 诪拽讜诐 讛诪讝讘讞 讞爪讬讛 讘注讝专讛 讜讞爪讬讛 讘讞讬诇 讜讻讚讗诪专讬壮 诇拽诪谉 诪拽爪转 讘拽讚砖 讜诪拽爪转 讘讞讬诇. 讜讛讬讜 讘诇砖讻讛 讝讜 讚壮 诇砖讻讜转 拽讟谞讜转 讻讚转谞讬谞谉 诇拽诪谉 讜讘转讜讱 诪讬诇讜讗讛 砖诇 诇砖讻讛 讙讚讜诇讛 驻专砖状讬 讝状诇 砖讛讬讜 注讜砖讬谉 诪讚讜专讜转 讙讚讜诇讜转 诇讻讛谞讬诐 砖诪讛诇讻讬谉 讘专爪驻讛 讜讻谉 讘诇砖讻转 讘讬转 讛诪讜拽讚 讛拽讟谞讛 诇讛转讞诪诐 砖诐 讛爪谞讜注讬诐 讜讛拽砖讜 注诇 讝讛 诪讛讗 讚讗诪专讬壮 讘驻状拽 讚砖讘转 讘诪讜砖讘讜转讬讻诐 讗讬 讗转讛 诪讘注讬专 讜讗转讛 诪讘注讬专 讘诪讚讜专转 讘讬转 讛诪讜拽讚 讜讻讬讜谉 砖讗讬谉 讘诪讚讜专讛 讝讜 爪讜专讱 拽专讘谉 诇诪讛 诪讘注讬专讬谉 讘讛 讬讜转专 诪砖讗专 诪拽讜诪讜转 讜转讬专爪讜 讚讻讬讜谉 讚讗讬 讗驻砖专 诇注讘讜讚讛 讘诇讗 讻讛谞讬诐 讜讛讘注专讛 讝讜 诇爪讜专讱 讻讛谞讬诐 讛专讬 讛讜讗 讻爪讜专讱 注讘讜讚讛. 讜讗讞专讬诐 驻讬专砖讜 讚讘诇砖讻转 讘讬转 讛诪讜拽讚 讛拽讟谞讛 讛讬讜 注讜砖讬谉 讘讜 诪讚讜专讛 诇爪讜专讱 拽讬讜诐 讛讗砖 砖讘诪注专讻讛 诪注爪讬 讛诪注专讻讛 砖讗诐 讬讻讘讜 讙讞诇讬诐 砖讘诪注专讻讛 讬讜住讬驻讜 注诇讬讛诐 诪讙讞诇讬诐 砖讘诪讚讜专讛 讝讜 诇讗讻讜诇 讛讗讘专讬诐 砖讘诪讝讘讞 讜注诇 讝讜 讗诪专讜 讗讘诇 讗转讛 诪讘注讬专 讘诪讚讜专转 讘讬转 讛诪讜拽讚 讜讻谉 驻专状讞 讝状诇. 讜讘注诇 讛注专讜讱 讝状诇 驻讬壮 讻讬 诪砖诐 讛讬讜 诪讚诇讬拽讬谉 讛讗砖 讘诪讝讘讞 讛讞讬爪讜谉 讜讝讛 谞讻讜谉 讚讗诇讜 诇拽讬讜诐 讛讗砖 诪注专讻讜转 讗讞专讜转 讛讬讜 砖诐 讜诇讗 砖讻讬讞 砖讬讻讘讜 讗讜转谉 诪注专讻讜转 诇讙诪专讬 砖讛专讬 诇讗 讻讘讜:





讛诪讗讬专讬

讬住讜讚 讛诪讝讘讞 诇讗 讛讬讛 诪拽讬祝 讘讗专讘注 爪讬讚讬 讛诪讝讘讞 讗诇讗 砖讛讬讛 诪讛诇讱 注诇 驻谞讬 讻诇 讛爪驻讜谉 讜注诇 驻谞讬 讻诇 讛诪注专讘 讜讗讜讻诇 讘诪讝专讞 讗诪讛 讜讘讚专讜诐 讗诪讛 讜拽专谉 讚专讜诪讬转 诪讝专讞讬转 诇讗 讛讬讛 诇讛 讬住讜讚 诪驻谞讬 砖诇讗 讛讬讛 讘讞诇拽讜 砖诇 讟讜专祝 专"诇 讘谞讬诪讬谉 讻诪讜 砖诪驻讜专砖 讘讝讘讞讬诐 讜讛讬讜 讘拽专谉 诪注专讘讬转 讚专讜诪讬转 砖谞讬 谞拽讘讬诐 讚拽讬诐 讜讛诐 谞拽专讗讬诐 砖讬转讬谉 砖讛讚诪讬诐 讛谞讬转谞讬诐 注诇 讬住讜讚 讚专讜诪讬 讜注诇 讬住讜讚 诪注专讘讬 谞讬转谞讬谉 讘讛诐 讜诪转注专讘讬诐 讘讗诪讛 讜讬讜爪讗讬谉 诇谞讞诇 拽讚专讜谉 讜讻谉 讛讬讗 砖谞讜讬讛 讘诪住讻转 诪讚讜转 驻"讙 诪"讘:



讻砖讛讙讬注讛 砖注转 讛转诪讬讚 讛讬讛 讛诪诪讜谞讛 讜讛讜讗 讛住讙谉 讗讜诪专 诇讘谞讬 驻讬讬住 砖谞讬 爪讗讜 讜讛讘讬讗讜 讟诇讛 诪诇砖讻转 讛讟诇讗讬诐 讜注谞讬谉 诇砖讻讛 讝讜 讛讜讗 砖讛讬讜 诪讘拽专讬谉 讟诇讗讬诐 诇拽专讘谞讜转 讜诪注诪讬讚讬诐 讘讛 诇讛讬讜转诐 诪讝讜诪谞讬诐 诇拽专讘谞讜转 讜讗讬谉 驻讜讞转讬谉 讘讛 诪砖砖讛 讻诪讜 砖讬转讘讗专 讘诪拽讜诪讜 讜讛讬讻谉 讛讬转讛 诇砖讻讛 讝讜 讘讬转 讗讞讚 讙讚讜诇 讛讬讛 讘爪讚 讛注讝专讛 诪讘讞讜抓 讘爪讚 讛爪驻讜谞讬 砖讘讛 诇讬诪讬谉 讘讬谉 讛注讝专讛 讜讛讞讬诇 讜讛讬讛 谞拽专讗 讘讻诇诇讜 讘讬转 讛诪讜拽讚 诪驻谞讬 砖砖诐 讛讬讜 诪住讬拽讬谉 转诪讬讚 诪讚讜专讜转 讙讚讜诇讜转 诇讛转讞诪诐 砖诐 讛讻讛谞讬诐 砖讛讬讜 讛讜诇讻讬诐 讬讞驻讬诐 讘专爪驻转 讛注讝专讛 讜讘讬转 讝讛 讛讬讛 驻转讜讞 诪爪讚 讗讞讚 诇注讝专讛 讜诪爪讚 讛谞讻讜讞讬 诇讜 驻转讜讞 诇讞讬诇 讜讛讜讗 诪拽讜诐 讞讜诇 讜讗专讘注 诇砖讻讜转 拽讟谞讜转 讛讬讜 砖诐 讘讗专讘注 专讜讞讜转讬讛 驻转讜讞讜转 诇讘讬转 讝讛 讻拽讬讟讜谞讬讜转 诇讟专拽诇讬谉 讜谞诪爪讗讜 砖转讬诐 讘诪拽讜诐 拽讚砖 讜讛诐 讗讜转诐 砖讘砖谞讬 讛诪拽爪讜注讜转 讛住诪讜讻讜转 诇注讝专讛 讜砖转讬诐 讘诪拽讜诐 讞讜诇 讜讛诐 讗讜转诐 砖讘砖谞讬 讛诪拽爪讜注讜转 砖讻谞讙讚谉 讜专讗砖讬 注诪讜讚讬诐 谞诪讜讻讬谉 讛讬讜 诪讘讚讬诇讬谉 讘讬谉 砖诇 拽讜讚砖 诇砖诇 讞讜诇 讜讗专讘注 诇砖讻讜转 讗诇讜 诪注专讘讬转 讚专讜诪讬转 诇砖讻转 讛讟诇讗讬诐 讝讜 砖讛讝讻专谞讜 讚专讜诪讬转 诪讝专讞讬转 砖诐 讛讬讜 注讜砖讬谉 诪注砖讛 诇讞诐 讛驻谞讬诐 诪讝专讞讬转 爪驻讜谞讬转 砖诐 讙谞讝讜 讘谞讬 讘讬转 讞砖诪讜谞讗讬 讗讘谞讬 讛诪讝讘讞 砖砖拽爪讜诐 诪诇讻讬 讬讜谉 讜讛拽讟讬专讜 注诇讬讛诐 诇砖诐 注"讝 爪驻讜谞讬转 诪注专讘讬转 讛讬讗 砖讚专讱 讘讛 讬讜专讚讬诐 诇讘讬转 讛讟讘讬诇讛 讜讻谉 讛讬讗 砖谞讜讬讛 讘诪住讻转 诪讚讜转 驻"讗 诪"讜 讜讗"讻 诪讛 砖砖谞讬谞讜 讘诪住讻转 转诪讬讚 诇' 讗' 讜讛诇讗 诇砖讻转 讛讟诇讗讬诐 讛讬转讛 讘诪拽爪讜注 爪驻讜谞讬转 诪注专讘讬转 讻诇讜诪专 讚讜讚讗讬 诇砖讻转 讛讟诇讗讬诐 讛讬转讛 讘诪拽爪讜注 诪注专讘讬转 讚专讜诪讬转 讜讻谉 砖讛讬转讛 砖诐 诇砖讻转 讛讞讜转诪讜转 讜诇砖讻转 讘讬转 讛诪讜拽讚 讗讬谉 讛诇讻讛 讻谉 讜诪"诪 诇注谞讬谉 讘讬讗讜专 诇砖讻转 讛讞讜转诪讜转 讛讜讗 砖拽爪转 讛诪讘讬讗讬诐 诪谞讞讜转 讜拽专讘谞讜转 讛讬讜 诇讜拽讞讬诐 讛住诇转讜转 诇诪谞讞讜转 讜讛谞住讻讬诐 诇拽专讘谞讜转 诪谉 讛讛拽讚砖 讜讛专讜爪讛 诇讬拽讞 谞住讻讬诐 讛讜诇讱 讗爪诇 讝讛 讛诪诪讜谞讛 注诇 讛讞讜转诪讜转 讜讛讬讜 砖诐 讞讜转诪讜转 诪讜专讬诐 注诇 谞住讻讬 驻专 讜讞讜转诪讜转 诪讜专讬诐 注诇 谞住讻讬 讗讬诇 讜讻谉 注诇 谞住讻讬 讻讘砖 讜谞讜转谉 诇讜 讛诪诪讜谞讛 讞讜转诐 讗讞讚 诇驻讬 诪讛 砖专讜爪讛 讜诪拽讘诇 诪诪谞讜 讛讚诪讬诐 讜讛讜诇讱 讝讛 注诐 讞讜转诪讜 诇讻讛谉 讗讞专 砖讛讬讛 诪诪讜谞讛 注诇 讛谞住讻讬诐 讜诪专讗讛 诇讜 讞讜转诪讜 讜讛诇讛 诪讜住专 诇讜 讛谞住讻讬诐 讜诪拽讘诇 讛讞讜转诐 讜诇砖讻转 讘讬转 讛诪讜拽讚 讛讬讗 讛讬转讛 诇砖讻讛 拽讟谞讛 砖诪诪谞讛 诪讜爪讬讗讬谉 讗砖 砖诇 讛讚讬讜讟 诇诪注专讻讛:





转讜住驻讜转 讬砖谞讬诐

讛诪诪讜谞讛. 驻讬' 讘拽讜谞讟专住 住讙谉 讜讛拽砖讛 专' 讗诇讞谞谉 讚讛讗 讘讬专讜砖诇诪讬 诪驻专砖 讚讞诪砖讛 讚讘专讬诐 住讙谉 诪砖诪砖 讜诇讗 讞砖讬讘 讛讱 讚讛讻讗 讜讻谉 讗诪专 诇讛谉 讛诪诪讜谞讛 讚驻专拽 讙' 讜讛讻讬 谞诪讬 讚转诪讬讚 讜谞专讗讛 诇专讘讬 砖诪诪讜谞讛 注诇 讝讛 讛讬讛 讻讬 诪住转诪讗 讛讬讜 砖诐 讛专讘讛 诪诪讜谞讬诐:





爪讗讜 讜讛讘讬讗讜 讟诇讛 讙专'. 讜诇"讙 诇讬:





讘讬转 讛诪讜拽讚. 驻讬' 讘拽讜谞讟专住 砖讛讬讛 讘讜 讗砖 诇讛转讞诪诐 诇讻讛谞讬诐 砖讛讬讜 讛讜诇讻讬诐 讬讞讬驻讬诐 注诇 讛专爪驻讛 讜讛讗 讚讗诪专讬谞谉 讘驻"拽 讚砖讘转 讗讘诇 讗转讛 诪讘注讬专 讘诪讚讜专转 讘讬转 讛诪讜拽讚 诪"诪 爪讜专讱 注讘讜讚讛 拽专讬谞讗 讘讬讛 砖驻讬专 讜讗注"驻 砖诇讗 讛讬讛 讗诇讗 诇讞诪诐 诇讻讛谞讬诐 讜讙诐 讛讬讛 讘讬转 讛诪讜拽讚 拽讟谉 讻拽讬讟讜谉 讛驻转讜讞 诇讟专拽诇讬谉 讻讚讗诪专 讘住诪讜讱 砖讛讬讛 注砖讜讬 谞诪讬 诇爪讜专讱 讻讱 讜专"讞 驻讬' 砖讛讬讛 讗砖 讘讘讬转 讛诪讜拽讚 诇拽讬讜诐 讛讗砖 讜讗注"讙 讚讗诪专讬谞谉 诇拽诪谉 讘驻专拽 讟专祝 讘拽诇驻讬 (讚祝 诪讛.) 砖讛讬讜 注讜砖讬谉 诪注专讻讛 诇拽讬讜诐 讛讗砖 诪"诪 爪专讬讻讬谉 讛讬讜 讘' 讘转讬 诪讜拽讚 讗诇讜 诇拽讬讜诐 讛讗砖 讜拽砖讛 拽爪转 砖诇讗 诪爪讬谞讜 讘砖讜诐 诪拽讜诐 砖讛讬讜 诇拽讬讜诐 讛讗砖:





讜专诪讬谞讛讬 讻讜'. 诪诇砖讻转 讟诇讛 拽专讘谉 讜诪诇讞诐 讛驻谞讬诐 拽讗 驻专讬讱 讚讛谞讛讜 诪砖谞讬 诇讘住讜祝 砖诪注转讬谉 讗讘诇 诪讗讬谞讱 讗转讬 诇讛讜 砖驻讬专 讗诐 讛讬讜 诪砖诪砖讜转 砖谞讬 讚讘专讬诐:





诪讘讚讬诇讬谉 讘讬谉 注讝专转 讬砖专讗诇 诇注讝专转 讻讛谞讬诐. 砖讛讬讗 讛讬转讛 诪拽讜讚砖转 讬讜转专 讚转谞谉 讘诪住讻转 讻诇讬诐 (驻"讗 诪"讞) 注讝专转 讻讛谞讬诐 诪拽讜讚砖转 诪诪谞讛 砖讗讬谉 讝专 谞讻谞住 诇砖诐 讗诇讗 诇砖讞讬讟讛 讜转谞讜驻讛 讻讜' 讜诇拽诪谉 驻专拽 讗诪专 诇讛诐 讛诪诪讜谞讛 (讚祝 诇讜.) 驻诇讜讙转讗 讗诐 讬讻讜诇 诇砖讞讜讟 拽专讘谞讜转 砖砖讞讬讟转谉 讘爪驻讜谉 讘注讝专转 [讻讛谞讬诐] 讜诪讬讛讜 讛讛讜讗 讚诪住讻转 讻诇讬诐 讗转讬讗 讗驻讬诇讜 诇诪讗谉 讚砖专讬 砖讛专讬 驻注诪讬诐 砖讛讬转讛 注讝专转 讬砖专讗诇 诪诇讗讛 砖讜讞讟讬谉 谞讻谞住讬谉 诇砖诐:





转讜住驻讜转 专讬"讚

讜讛专讬 诇砖讻转 讛讟诇讗讬诐 讛讬讛' 讘诪拽爪讜注 爪驻讜谞讬转 诪注专讘讬转 驻讬' 讗诪转谞讬' 讚诪讚讜转 拽讗 住诪讜讱 讚转谞谉 讘驻"拽 讗专讘注 诇砖讻讜转 讛讬讜 讜讘讬转 讛诪讜拽讚 讻讜' 讜讛讗讬 诪拽爪讜注 爪驻讜谞讬转 诪注专讘讬转 讗讘讬讛 讛诪讜拽讚 拽讗讬:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 注讜诇讛 讟注讜谞讛 讻讜' 诇讝讘讞讛 砖诇 注讜诇讛 讬讛讗 讬住讜讚 讻讜' 讜讘讚"讛 讘专讬砖讗 讘讛讛讜讗 讻讜' 讛"谞 讘讻诇 讛讚诪讬诐 讗注"驻 砖谞讜转谞谉 诇诪讟讛 诪转讞讬诇 诇讛拽讬祝 讻讜' 讻爪"诇:


转讜住' 讘讚"讛 讗诪专 诇讛诐 讛诪诪讜谞讛 讛讻讗 讜诇拽诪谉 讘专驻"讙 讻讜' 注讻"诇 讻爪"诇:


讘讚"讛 谞讬转讬讘 讘专讬砖讗 讻讜' 讘拽专谉 诪讝专讞讬转 爪驻讜谞讬转 砖讛讬讗 拽专讜讘讛 诇拽专谉 诪讝专讞讬转 讚专讜诪讬转 讻讜' 注讻"诇 专"诇 砖讛讬讗 拽专讜讘讛 诇讜 讚讻砖讛讜讗 驻讜谞讛 诪拽专谉 诪讝专讞讬转 讚专讜诪讬转 驻讜谞讛 讚专讱 讬诪讬谉 诇诪讝专讞 诇拽专谉 诪讝专讞讬转 爪驻讜谞讬转 讜讗讞"讻 诇拽专谉 诪注专讘讬转 讚专讜诪讬转 讜拽"诇:





专砖"砖

专砖"讬 讚"讛 诇讗 讬讛讜 讗诇讗 讚专讱 讬诪讬谉 诇诪讝专讞. 讛讻讗 诇讗 砖讬讬讱 诇诪讝专讞 讻讜' 讜诪注诇讜转讬讛讜 驻谞讜转 (讻爪"诇) 拽讚讬诐 讻讜'. 讜讘讚讘讜专 讛住诪讜讱 讜讗注"讙 讚诪转谉 讚诐 讗讬谞讜 注讜诇讛 讻讜' 讗驻"讛 讻讬讜谉 讻讜'. 讜讝讛讜 讚讜讞拽 讙诐 讛转讜住' 谞讚讞拽讜. 讜诇注讚"谞 讚讚讜拽讗 拽讗诪专 诇诪讝专讞 (讜砖驻讬专 讬诇驻讬谞谉 讝讛 诪谉 驻谞讜转 拽讚讬诐) 讜诇讻谉 讘讗讬讝讛 诪拽讜诐 砖注讜诪讚 诪讜讻专讞 诇讘讜讗 诇爪讚 讛讚专讜诐 讻讚讬 砖讬讜讻诇 诇驻谞讜转 诪砖诐 讚专讱 讬诪讬谉 诇诪讝专讞 转讬讻祝. 讜诇讻讗讜专讛 住转讬专讛 诇讝讛 诪住讜讙讬讗 讚诇拽诪谉 (谞讞 讘) 讗讘诇 讬砖 诇讬讬砖讘 讜讗讻诪"诇:



专砖"讬 讚"讛 砖转讬诐 讘拽讜讚砖. 砖讘讬转 讛诪讜拽讚 诪拽爪转讛 讻讜'. 讻爪"诇:



转讜住' (讘住讛"注). 砖讛讬讗 拽专讜讘讛 讻讜' 讟驻讬 诪拽专谉 诪注"讚. 讻爪"诇. 讜注讬' 专砖"讗 讜注讬拽专 讚讘专讬讛诐 诪讙讜诪讙诐:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 谞讬转讬讘 讚专讜诪讬转 讻讜' 讜诇讗 讛"诪 诇砖谞讜讬讬. 注讬讬谉 转砖讜讘' 诪讛专讞"砖 讞"讙 住讬诪谉 讟:





讙讘讜专转 讗专讬

诪"砖 讚讬讛讬讘 诪讝专讞讬转 爪驻讜谞讬转 讜讻讜' 拽"诇 讚诪砖诪注 讚讛讗讬 驻讬专讻讗 讗讚专"砖 讗讬砖 讛诪爪驻讛 驻专讬讱 诇讛 讚诪砖谞讛 讘转诪讬讚 讚讛讗 拽讘注讛 讛讙诪' 讘转讜讱 砖拽诇讗 讜讟专讬讗 讚诪"讟 讚专"砖 讚诇注讬诇 讚讛讗 讘转专 讛讜讬讛 讝讜 讚诪"砖 讚讬讛讬讘 诪讝专讞讬转 爪驻讜谞讬转 讜讘转专 讛讗 讚讘住诪讜讱 讚驻专讬讱 诪"砖 讚讬讛讬讘 讘专讬砖讗 诪讝专讞讬转 爪驻讜谞讬转 讻讜' 谞讬转讬讘 讘专讬砖讗 诪注专讘讬转 讚专讜诪讬转 驻专讬讱 讜诪诪讗讬 讚讘注讜诇讛 讗诪专 专讞诪谞讗 注讘讬讚 诪注砖讛 讞讟讗转 讜讚诇诪讗 讘讞讟讗转 讜讻讜' 讜讛讗 拽讜砖讬讗 讗讬谞讛 讗诇讗 诇专"砖 诪讻诇诇 讚讛谞讬 转专转讬 谞诪讬 讗讚专"砖 驻专讬讱 诇讛讜 讜讗诪讗讬 讛讗 讗诇讬讘讗 讚专讘谞谉 讚诪转谞讬转讬谉 讚转诪讬讚 谞诪讬 讗讬讻讗 诇诪讬驻专讱 诇讛谞讬 谞讬转讬讘 讚专讜诪讬转 诪讝专讞讬转 讜讻谉 谞讬转讬讘 讘专讬砖讗 诪注专讘讬转 讚专讜诪讬转 讚讛讗 诇讗 驻诇讬讙讬 专讘谞谉 注诇讬' 讚专"砖 讗诇讗 讚讗讬谉 诪砖谞讬谉 讘转诪讬讚 诪砖讗专 诪转谉 讚诪讬 注讜诇讜转 讗讘诇 讘讛讗 诪讜讚讜 讚讘转诪讬讚 谞讜转谉 诪讝专讞讬转 爪驻讜谞讬转 讜讗讞"讻 诪注专讘讬转 讚专讜诪讬转 讜讬"诇 讚讛讗 讜讚讗讬 讬讚注 讛诪拽砖讛 讚注讜诇讛 讟注讜谞讛 讬住讜讚 讜拽专谉 讚专讜诪讬转 诪讝专讞讬转 诇讗 讛讬讛 诇讜 讬住讜讚 讻讚诪砖谞讬 诇驻讬讻讱 讗讚专讘谞谉 讚讬讛讘讬 诇转诪讬讚 讻诇 讚讬谞讬 注讜诇讛 诇讗 拽砖讬讗 诇讬讛 诪讬讚讬 讗讘诇 讗讚专"砖 讚诪砖谞讛 讘转诪讬讚 讜讬讛讬讘 诇讘' 诪转谞讜转 诪诪谞讜 讚讬谉 讞讟讗转 讚讘驻讬住讜拽 讛"谞 讬讛讗 注诇 讘' 诪转谞讜转 讛诇诇讜 讚讬谉 讞讟讗转 讘讛讗 谞诪讬 讚讗讬谉 讟注讜谉 讬住讜讚 讚讛讗 谞讜转谞讛 注诇 讚' 拽专谞讜转 讗驻讬诇讜 注诇 拽专谉 讚专讜诪讬转 讗注"驻 讚诇讗 讛讬讛 诇讜 讬住讜讚 讜讻"转 讛讗 讻讘专 砖谞讬 诇讬' 讚讛讗 讚诇讗 讬讛讬讘 诇讞讟讗转 讜讛讚专 讚注讜诇讛 讻讬讜谉 讚注讜诇讛 讛讬讗 讛讬讗 拽讚诪讛 讘专讬砖讗 讜讗"讻 讛讬讗讱 讛讚专 驻专讬讱 讚谞讬转讬讘 讚专讜诪讬转 诪讝专讞讬转 砖讛讜讗 讻诪注砖讛 讞讟讗转 讻讬讜谉 讚讗讬谉 诇讜 讬住讜讚 讜讛讚专 爪驻讜谞讬转 诪注专讘讬转 砖讛讜讗 讻诪注砖讛 注讜诇讛 讛讗 讘注"讻 爪专讬讱 诇诪讬讛讘 诪注砖讛 注讜诇讛 讘专讬砖讗 讗' 砖讬讛讬讛 砖转讬诐 讻诪讬谉 讙诪讗 讻诪注砖讛 注讜诇讛 讻讬讜谉 讚注讜诇讛 讛讬讗 讜诪诪讬诇讗谞诪讬 爪专讬讱 诇讬转谉 讗讜转讛 砖诇 讙诪讗 讘诪拽讜诐 讬住讜讚 讻注讜诇讛 讚讟注讜谞讛 讬住讜讚 讜讝讛 讗讬 讗驻砖专 讘讚专讜诪讬转 诪讝专讞讬转 砖讗讬谉 诇讜 讬住讜讚 讬"诇 讚住"讚 讻讬讜谉 讚讻讘砖 讛诪讝讘讞 讛讜讬 讘讚专讜诐 讜讻砖驻讜谞讛 诪诪谞讜 讚专讱 讬诪讬谉 驻讙注 讘专讬砖讗 拽专谉 讚专讜诪讬转 诪讝专讞讬转 讻讬 砖讘讬拽 诇讬' 讜讗讝讬诇 讛讜讬 诪注讘讬专 注诇 讛诪爪讜讛 讜拽讬"诇 讗讬谉 诪注讘讬专讬谉 注诇 讛诪爪讜转 讜诪砖"讛 住"讚 讚诪拽砖讛 讚讛讻讬 注讚讬祝 诇讬讛 讟驻讬 诇讬转谉 讘专讬砖讗 讘' 诪转谞讜转 讘驻讬住讜拽 注诇 拽专谉 讚专讜诪讬转 讻诪注砖讛 讞讟讗转 讚讗讬谉 爪专讬讱 讬住讜讚 讛讜讗讬诇 讜驻讙注 讘讬' 讘专讬砖讗 讜讗注"讙 讚讗讬讻讗 诇诪讬诪专 讻讬讜谉 讚注讜诇讛 讛讬讗 拽讚诪讛 讘专讬砖讗 讛讬讬谞讜 讛讬讻讗 讚诇讬讻讗 讟注诪讗 诇讗拽讚讜诪讬 诪注砖讛 讞讟讗转 诇砖诇 注讜诇讛 讗讘诇 讛讻讗 讗讬讻讗 讟注诪讗 诇讗拽讚讜诪讬 砖诇 讞讟讗转 注诇 砖诇 注讜诇讛 注讚讬祝 讟驻讬 诪砖讜诐 讗讬谉 诪注讘讬专讬谉 注诇 讛诪爪讜转 讜诪砖谞讬 注讜诇讛 讟注讜谞讛 讬住讜讚 讻讜' 驻讬' 谞讛讬 讚专讘讬 拽专讗 诇讞讟讗转 注诇 注讜诇讛 讚谞注讘讬讚 讘讛 诪注砖讛 讞讟讗转 诪住转讬讬讗 诇谉 讘砖谞讜讬 讗讞讚 诪诪注砖讛 注讜诇讛 诇诪注砖讛 讞讟讗转 讚讛讬讬谞讜 讘' 诪转谞讜转 讘驻讬住讜拽 讜诇讗 讻诪讬谉 讙诪讗 诪"诪 讗讬谉 诇谞讜 诇砖谞讜转 讘' 砖讬谞讜讬讬诐 讻诪注砖讛 讛讞讟讗转 诇讬转谉 讘驻讬住讜拽 讜讘诪拽讜诐 砖讗讬谉 诇讜 讬住讜讚 讗诇讗 讜讚讗讬 讛谞讬 讚讘驻讬住讜拽 讙讜驻讬讛 讚讚诪讬 诇诪注砖讛 讞讟讗转 讗驻"讛 讘注讬 讬住讜讚 讻注讜诇讛 讜拽专谉 讚专讜诪讬转 诇讗 讛讬讛 诇讜 讬住讜讚 讜讗讙讘 讚驻专讬讱 诪砖讬谞讜讬 诪拽讜诐 讚诪转谉 讚诪讬诐 讚谞讬转讬讘 诪讝专讞讬转 讚专讜诪讬转 转讞诇讛 讚讛讛讬讗 驻讬专讻讗 讗讚专"砖 拽讬讬诪讗 讜拽讗讬 讗讛讛讬讗 砖讬谞讜讬讗 讚住诇讬拽 诪讬谞讬讛 讻讬讜谉 讚注讜诇讛 讛讬讗 讛讬讗 拽讚诪讛 讘专讬砖讗 讜讻讚驻讬' 讛讗 讚驻专讬讱 谞诪讬 谞讬转讬讘 讘专讬砖讗 诪注专讘讬转 讚专讜诪讬转 讚诪讬讬专讬 谞诪讬 诪砖讬谞讜讬 诪拽讜诐 诪转谉 讚诪讬诐 讗注"讙 讚讛讛讬讗 驻讬专讻讗 诇讗讜 讗讚专"砖 诇讞讜讚 驻专讬讱 讚讛讗 诇专讘谞谉 谞诪讬 拽砖讬讗 讛讗 讜注讜讚 诇诪讗讬 讚驻讬' 讗驻砖专 诇讜诪专 讚讛讗 谞诪讬 驻专讬讱 注"讚 驻讬专讻讗 讗' 诪砖讜诐 讗讬谉 诪注讘讬专讬谉 注诇 讛诪爪讜转 讜讛讻讬 拽砖讬讗 诇讬' 诇诪讛 讗讝讬诇 讚专讱 讬诪讬谉 诪讻讘砖 砖讛讜讗 讘讚专讜诐 诇诪讝专讞 讜爪专讬讱 诇讛注讘讬专 注诇 讛诪爪讜转 讘拽专谉 讚专讜诪讬转 诪讝专讞讬转 讛讜讗讬诇 讜讗讬谉 诇讜 讬住讜讚 讛讜"诇 诇诪讬讝诇 讚专讱 砖诪讗诇 诇诪注专讘讬转 讚专讜诪讬转 讜讗讬谉 爪专讬讱 诇讛注讘讬专 注诇 讛诪爪讜转 讜诪砖谞讬 讬诪讬谉 注讚讬祝 讚讗诪专 诪专 讻诇 驻讬谞讜转 砖讗转讛 驻讜谞讛 讜讻讜' 讗诇讗 讚讗讬谉 谞专讗讛 诇驻专砖 讻谉 讚诪砖讜诐 讗讬谉 诪注讘讬专讬谉 注诇 讛诪爪讜转 驻专讬讱 讚诇讗 砖讬讬讱 讻讗谉 诇讜诪专 讗讬谉 诪注讘讬专讬谉 讻讬讜谉 讚拽专谉 讚专讜诪讬转 诪讝专讞讬转 讗讬谞讜 专讗讜讬 诇诪转谉 讚诐 注讜诇讛 讚讟注讜谞讛 讬住讜讚 讜讝讛 讗讬谉 诇讜 讬住讜讚:





砖注专讬 转讜专转 讘讘诇

(讟讜 住注"讘) 讜专讗砖讬 驻住驻住讬谉 讜讻讜'.鈥斪溩ぷㄗ�"讬 驻住驻住讬谉 讛谉 讞转讬讻讜转 注爪讬诐. 讜讛拽砖讛 注"讝 讘转讜讬讜"讟 诪讚讜转 驻"讘 诪"讜, 讚讛讗 讗住讜专 诇谞讟讜注 注抓 讘注讝专讛*讜注讬' 诪"砖 注"讝 砖诐 讜讘驻"讛 诪"讚.. 讗讘诇 讛注讬拽专 讚驻住驻住讬谉 讛谉 讗讘谞讬 砖讬砖 诪专讜讘注讜转 注讬' 注专讜讱 注专讱 驻住驻住 讘' 讜讙' 讜讚' 讜讻谉 讘讬专讜砖诇诪讬 砖讘转 驻"讝 讛"讙 [讬 专注"讘] 讜专驻讬"讘 "驻住讬驻住" 讜诪讜讻讞 砖诐 砖讛谉 讗讘谞讬诐*[讜讛讜讗 诪诇砖讜谉 讬讜谞讬转 .]. 讜注讜讚 讘讚讘"专 驻"讗 讞': 讜讗诐 讘驻住讬驻住 讛驻住讬驻住 诪转驻讞诐 驻讬' 驻住讬驻住 讗讘谞讬 讙讝讬转. 讜诪"砖 讘诪"讻 砖诐 讗讬谞讜 诪讞讜讜专 (注"砖).

